— 1 траўня мяне затрымалі на тралейбусным прыпынку, калі я збіраўся ехаць на вакзал. Яшчэ выходзячы з падезду, я заўважыў, што на прыпынку стаіць міліцэйская машына. Першая думка: гэта па маю душу. Але вырашыў рызыкнуць ды ісці на прыпынак. Там да мяне адразу ж падышлі супрацоўнікі міліцыі, затрымалі. Склалі адміністратыўны пратакол пра тое, што я нібыта перайшоў вуліцу ў неналежным месцы. Адпусцілі толькі каля 7.30, і менскі цягнік у 6.40 пайшоў без мяне. Я лічу, што мае правы парушаны: мяне незаконна абвінавацілі ў парушэнні ПДР — верагодна, проста каб я не трапіў у Менск на імпрэзу.